A Noctuák biológiájához. Vó 



Cosmia abluta Hb. Máj. közepétől jul. közepéig nyárfákhoz 

 rakott nyárfarőzse alatt, de csak esős időben; szép és száraz idő- 

 ben a fákon lógó száraz ágakról kopogható. — Hernyója május- 

 júniusban állítólag füvön és nyárfán, kivált Populus nigrán él. 



Dyschorista suspecta Hb. Jun. közepétől kezdve homokos 

 talajon nyárfaerdőkben rakott nyárfarőzse alatt. Hernyója a 



lehullott régi lombon táplálkozik. 



Cirrhoidea ambusta F. Augusztusban. -- Hernyója máj. kö- 

 zepéig a vad körtefán, leginkább azonban körte bokrokon, napköz- 

 ben alatta, fűben is rejtőzve. Tölgyfán is találták már. Tenyészté- 

 sénél a házikóba régi lombot kell tenni, a melyben elbábozóJik. 

 Nagyon gondosan kell ápolni — úgymond Anker Lajos, különbért 

 megszökik mind. 



Orthosia macilenta Hb. Szeptemberben. - - Hernyója május 1 - 

 ban erdei tisztásokon és erdők szélén, tápnövénye, a bükkfa lehul- 

 lott lombja alatt. 



O. helvola L. Hernyója májusban tölgybokrokról kopogható; 

 de nem azokon él, hanem csak napközben tartózkodik rajtuk"; 

 tápláléka : apró növények, Plantago is. 



O. nitida F. Augusztusban. — Hernyója májusban rakott 

 rőzse vagy száraz lomb alatt, erdők szélén, magában álló facso- 

 portoknál. Mocsaras, turjányos helyeken meringethető. Tápláléka : 

 puha erdei növények, saláta is. 



O. humilis F. Szeptember közepén. — Hernyója májusnafi 

 a Sonchus szárán, salátával is felnevelhető. 



0. laevis Hb. Szeptemberben rőzse alatt. - Hernyója egé- 

 szen aprón májusban tölgyről kopogható, ■ — kinőve soha sem 

 található. Üvegben való tenyésztése igen fáradságos. 



O. litura L. Augusztus-szeptemberben. — Hernyója fiatal 

 korában, májusban Salvián, később más táplálékot kivan. 



Xanthia citrago L. Augusztus-szeptemberben. — Hernyója 

 májusban a hársfának összefont levelei közt. Gondos ápolást 

 igényel, különben nem sikerül a tenyésztése. 



X. sulphuvago F. Szeptemberben. - Hernyója májusban 

 juharfán és bokron, éjjel kopogtatandó, napközben tápnövényénél 

 régi lomb alatt. Tenyésztésénél a házikóba oly juharlombot kell 

 adni, minő a fák és bokrok alatt szokott lenni, azaz régi összeté-' 

 pett és roncsolt, feloszlásához közel levőt. Ezt a hangyáktól kitisz- 

 títva jó magasra bele kell rakni : ebben bábozódik. Auguszt. elején 

 válik bábbá, melynek kevés nedvesség kell. 



